OpenLLM-France/wikimedia huggingface dataset:
# Evaristo Txurruka kaia

Evaristo Txurruka kaia :
| Bilbo, Abandoibarra ||
| Evaristo Txurruka kaia eta Guggenheim Bilbao Museoa. ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Evaristo Txurruka kaia Evaristo Txurruka kaia Evaristo Txurruka kaia ||
| Koordenatuak: | 43°16′09.75″N 2°56′01.78″W﻿ / ﻿43.2693750°N 2.9338278°W﻿ / 43.2693750; -2.9338278 |
Evaristo Txurruka kaia Bizkaiko Bilbo hiriburuan dagoen kai bat da. Abandoibarra auzoan dago, Bilboko itsasadarraren ezkerreko ertzean Guggenheim Bilbao Museoaren albotik igarotzen den pasabidea da. Bilboko itsasadarra, Ingelesen Landako kaia, Guggenheim Bilbao Museoa, Salbeko zubia eta Uribitarteko kaiaren artean dago.
Izena Evaristo Txurruka euskal ingeniari zor dio, hain zuzen ere, Getxoko Areeta auzoan dagoen Txurruka kaiaren antzera.

## Eraikin interesgarriak

Evaristo Txurruka kaiaren inguruan honako eraikin, leku eta eskultura nabarmen hauek daude:
* Guggenheim Bilbao Museoa
* Abandoibarra etorbidea
* Pedro Arrupe zubia
* Ingelesen Landako kaia
* Ingelesen Landako parkea
* Salbeko zubia
* Ama (eskultura)
* Ingelesen Landako kaia eta Guggenheim Bilbao Museoa.
* Abandoibarra etorbidea.
* Pedro Arrupe zubia.
* Salbeko zubia.
* Ama (eskultura).

## Garraiobideak

Eremu hau nagusiki Bilboko Tranbiaren bidez komunikatua dago, bertan EuskoTraneko A lineako zenbait geltoki daudelarik:
* Guggenheim geltokia

## Ikus gainera

* Evaristo Txurruka

## Kanpo estekak

* Datuak: Q20895060
* Multimedia: Muelle Evaristo Churruca / Q20895060
# Evaristo Txurrukaren monumentua (Getxo)

Evaristo Txurrukaren monumentua Bizkaiko Getxo udalerriko Areeta auzoan dagoen monumentu bat da. Evaristo Txurruka euskal ingeniariaren omenez altxatu zen, eta gaur egun Txurruka kaiaren hasieran dago. Txurruka ingeniariak Bilboko portuaren eraikitzean eta Bilboko itsasadarraren bideratze lanetan berebiziko papera jokatu zuen.
1939an Miguel García de Salazarrek eraiki zuen. Monumentuak itsasoaren eta lurraren arteko borroka erakutsi nahi du, den Txurrukaren irudiaren menpean. Alboan, saskibaloiko jokaleku bat eta zuhaitzez osatutako pasealeku atseginak daude.

## Iruditegia

* Monumentua.
* Itsasoaren eta lurraren arteko borrokaren irudikapena.
* Evaristo Txurruka.

## Ikus gainera

* Evaristo Txurruka
* Victor Txabarriren monumentua

## Kanpo estekak

* Datuak: Q30086311
* Multimedia: Monument to Evaristo de Churruca / Q30086311
# Evaristo Carvalho

Evaristo do Espírito Santo Carvalho (Bombom, 1941eko urriaren 22a - Lisboa, 2022ko maiatzaren 28a) saotometar politikaria izan zen. Sao Tome eta Principeko presidentea izan zen 2016tik 2021era.
Ekintza Demokratiko Independentearen Alderdiko kidea izan zen eta lehen ministro postua hartu zuen uztailetik 1944ko urrira eta 2001eko irailetik 2002ko martxora. 2011n Asanblea Nazionaleko presidentea zen eta bigarren geratu zen hauteskunde presidentzialetan. 2016an hauteskundeak irabazi eta irailaren 3an karguaz jabetu zen.
* Datuak: Q709734
* Multimedia: Evaristo Carvalho / Q709734
# Evaristo Txurruka

Evaristo Txurruka Brunet (Izu, Oltza zendea, 1841eko urriaren 26a - Bilbo, 1917ko apirilaren 3a) ingeniari euskalduna izan zen. Bilboko Obren Juntako presidentea izan zen.

## Biografia

Oltzan jaio arren, bere familia Mutrikura joan zen bizitzen bera haurra zela. 1852an Bergarako seminarioan ikasketak hasi zituen, eta bertan erdi-mailako ikasketak burutu zituen. Ondoren, Madrilen prestaketa ikastaroaren ondoren ingeniaritza ikasketak amaitu zituen. Ikasketak bukatuta Murtziara bidali zuten, bertan praktika ikastaroa egitera. Bertan, Palosko eta Pormango itsasargien proiektuak egin zituen.
Valentzian denboraldi batez egon ondoren, Euskal Herrira bueltatu zen eta Gernikako itsasadarraren kanalizazio edo bideratzearen proiektua egin zuen. 1866an Puerto Ricon telegrafoaren instalazio lanak egin zituen eta San Juango portua hobetzen lagundu zuen. 1870an Puerto Ricoko herri-lanen ikuskatzaile izendatu zuten. Denboraldi batez Habanan bizi eta Ameriketako Estatu Batuetan zehar bidaiatu ondoren Bilbora bueltatu zen.

### Bilboko portua

1877an Evaristo Txurruka, Bilboko itsasadarraren bideratze lanen zuzendari izendatu zuten. Garai hartan, Bilboko itsasadarraren bokalea leku arriskutsua izan ohi zen itsasadar barrura sartu eta irteten ziren barkuentzako. Izan ere, Portugaleten mareen eraginez, harea pilaketa handiak gertatu ohi ziren. Arazo hauek guztiak Burdinazko moilaren eraikuntzari esker ebatzi ziren. 1904an lanak burutu zirenerako, Bilboko portua Espainiako porturik seguruenetakoa bihurtu zen.
Horrez gain, Bilboko portuaren lehen zabalkunde proiektua gauzatu zuen XIX. mendearen amaieran, eta hurrengo hamarkadetan gauzatuko zen portuaren jardueraren handitzearen oinarriak jarri zituen. Obrak egiteaz gain, artikuluak ere idatzi zituen, esaterako Euskal-Erria eta Revista de Obras Públicas bezalako aldizkarietan.

## Esker onak

Egindako lanaren esker onez, hainbat sari jaso zituen. Karlos III.aren gurutzea, Isabel Katolikoaren gurutze handia, eta ondoren Mutrikuko kondea titulua jaso zituen. Getxoko Areeta auzoan, Evaristo Txurrukaren omenezko monumentu bat dago.

## Kaiak

* Evaristo Txurruka kaia, Abandoibarra, Bilbo
* Txurruka kaia, Areeta, Getxo

## Ikus, gainera

* Bilboko Portuaren Agintaritza

## Kanpo loturak

* Evaristo Txurrukaren biografia portugalete.com webgunean
* Datuak: Q2887291
* Multimedia: Evaristo de Churruca / Q2887291
# Ferry (Alaska)

Ferry Ameriketako Estatu Batuetako erroldak esleitutako leku bat da. Denali Boroughn dago, Alaska estatuan. 17 biztanle ditu, 164,732176 kilometro koadroko azaleran banatuta.

## Ikus, gainera

* Denali Borough

## Kanpo estekak

* Datuak: Q1408108
# Ferrum (Virginia)

Ferrum Ameriketako Estatu Batuetako erroldak esleitutako leku bat da. Franklin konderrian dago, Virginia estatuan. 1.827 biztanle ditu, 23,732017 kilometro koadroko azaleran banatuta.

## Ikus, gainera

* Franklin konderria

## Kanpo estekak

* Datuak: Q1375063
# Ferrussac

Ferrussac (frantsesez eta ofizialki: Ferrussac) Okzitaniako udalerri bat da. Administratiboki Frantziako Loira Garaia departamenduan dago, Auvernia-Rodano-Alpeak eskualdean. 2013an 81 biztanle zituen.

## Demografia
### Biztanleria

2007an Ferrussac udalerrian erroldatutako biztanleak 81 ziren. Familiak 40 ziren, horien artean 16 pertsona bakarrekoak ziren (12 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 80 etxebizitza zeuden, 39 familiaren etxebizitza nagusia ziren, 29 bigarren erresidentzia ziren eta 13 hutsik zeuden. Etxebizitza guzti hauek 80etxeak ziren. 39 etxebizitza nagusietatik 38 bere jabearen bizilekua ziren eta 1 doan lagata zegoen; 2 etxek bi gela zituzten, 8 etxek hiru zituzten, 9 etxek lau zituzten eta 20 etxek bost zituzten. 19 etxek euren parking plaza propioa zuten azpian. 17 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Ferrussac udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 4 | 90-94 | 0 |
| 0 | 85-89 | 0 |
| 0 | 80-84 | 4 |
| 4 | 75-79 | 4 |
| 4 | 70-74 | 4 |
| 0 | 65-69 | 0 |
| 12 | 60-64 | 0 |
| 0 | 55-59 | 0 |
| 0 | 50-54 | 12 |
| 0 | 45-49 | 0 |
| 4 | 40-44 | 0 |
| 4 | 35-39 | 8 |
| 0 | 30-34 | 0 |
| 4 | 25-29 | 0 |
| 0 | 20-24 | 0 |
| 4 | 15-19 | 4 |
| 0 | 10-14 | 8 |
| 0 | 5-9 | 4 |
| 0 | 0tik 4ra | 8 |

## Ekonomia

2007an lan egiteko adina zuten pertsonak 41 ziren, horien artean 32 aktiboak ziren eta 9 inaktiboak ziren. 32 pertsona aktiboetatik 30 lanean zeuden (15 gizon eta 15 emakume) eta 3 langabezian zeuden (1 gizon eta 2 emakume). 9 pertsona inaktiboetatik 5 erretiraturik zeuden, 1 ikasten zegoen eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 higiezinen enpresa zen eta 1 zerbitzu enpresa zen.
2000. urtean Ferrussac udalerrian 14 nekazaritza-ustiategi zeuden, 612 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q272832
* Multimedia: Ferrussac / Q272832
# Ferry Pass (Florida)

Ferry Pass Ameriketako Estatu Batuetako erroldak esleitutako leku bat da. Escambia konderrian dago, Florida estatuan. 29.921 biztanle ditu, 54,269948 kilometro koadroko azaleran banatuta.

## Ikus, gainera

* Escambia konderria

## Kanpo estekak

* Datuak: Q1408146
# Ferry Road

Ferry Road, Eskoziako Edinburgh hiriburuko hiribide nagusietako bat da.

## Kanpo estekak

* Datuak: Q5445503
* Multimedia: Ferry Road, Edinburgh / Q5445503
# Ferry konderria (Washington)

Ferry konderria (ingelesez: Ferry County) Washingtonko konderri bat da, Ameriketako Estatu Batuetan. Hiriburua Republic da. 2010eko zentsuaren arabera 7.551 biztanle zituen, Ferry kilometro koadroko azaleran.

## Geografia

Ferry konderriak 5.846,44 kilometro koadro ditu. Horietatik 140,28 ura dira. Beste 5.706,15 lurra dira. Biztanleria dentsitatea 1,29 da.

## Demografia

2010eko zentsoan bizi ziren 7.551 pertsonetatik 5.916 txuriak edo hispanoak dira. Horietatik hispano edo latino kategorian 254 dira. 18 beltzak edo afroamerikarrak. 1.215 amerikar natiboak ziren eta 8 Hawaii edo Pazifikoko irletako natiboak. 52 asiarrak ziren. Bestelako arraza bat kategorian 8 biztanle daude. Bukatzeko euren burua arraza bat baino gehiagotan 334 pertsonek kokatzen zuten.

### Biztanleria piramidea
## Kanpo estekak

* Datuak: Q493228
* Multimedia: Ferry County, Washington / Q493228
# Ferrukzita

Ferrukzita mineral bat da.

## Ezaugarriak

Ferrukzita elementu kimiko mineralaren formula kimikoa hau da: NaBF₄. Sistema ortorronbikoaren arabera sortzen ditu kristalak.

## Erreferentziak

* 1 2 (Ingelesez) «Ferruccit: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q1408085
* Multimedia: Ferruccite / Q1408085
# Ferruzzano

Ferruzzano Italiako udalerri bat da. Reggio di Calabriako probintzian kokatuta dago, Calabria eskualdean. 758 biztanle ditu, 19,11 kilometro koadroko azaleran banatuta.

## Mugakideak

Ferruzzanok honako udalerri hauekin egiten du muga:
Bruzzano Zeffirio Caraffa del Bianco Bianco Sant'Agata del Bianco

## Kanpo estekak

* Datuak: Q54609
* Multimedia: Ferruzzano / Q54609
# Flora (Mississippi)

Flora Mississippiko herri bat da. Madison konderrian kokatua dago. 2010ean 1.886 biztanle zituen, 7,8 kilometro koadrotan banatuta.

## Ikus, gainera

* Madison konderria

## Kanpo estekak

* Datuak: Q2424998
* Multimedia: Flora, Mississippi / Q2424998
# Flora (Norvegia)

Flora Norvegiako udalerria da. Sogn og Fjordane konderrian kokatua dago. 692.45 km² ditu eta 11.408 biztanle ditu.

## Mugakideak

Honako udalerri hauekin egiten du muga:
Bremanger Gloppen Naustdal Askvoll

## Kanpo estekak

* Datuak: Q493811
* Multimedia: Flora, Norway / Q493811
# Flora (mitologia)

Flora (latinez: Flōra), erromatar mitologian, loreen, lorategien eta udaberriaren jainkosa zen. Erromatar mitologian oso pertsonaia garrantzitsua ez zen arren, ugalkortasunaren beste zenbait jainkosen artean egonda, udaberriarekin zuen loturak, garrantzi berezia ematen zion aipaturiko urtaroa iristerakoan. Bere jaia, Floralia deiturikoa, apirilaren 28tik maiatzaren 3ra egiten zen, eta bizitzaren zikloaren berritzea sinbolizatzen zuen, dantza, edari eta loreekin adierazia. Ovidiok Kloris ninfa grekoaz bat egin zuen, eta Zefiroren emaztetzat jarri zuen bere obretan.

## Erreferentziak

* ↑ Flora. in: Roman Myth Index. http://mythindex.com.
* ↑ Lur entziklopedietatik hartua.

## Kanpo estekak

* Datuak: Q209644
* Multimedia: Flora (dea) / Q209644
# Flora Brovina

Flora Brovina (Skenderaj, Kosovo, 1949ko irailaren 30a) albano-kosovar poeta, pediatra eta emakumeen eskubideen aldeko ekintzailea da. Skenderaj hirian jaio bazen ere, Pristinan hazi zen. Hantxe eskolaratu ez ezik, medikuntza ikasketak ere hasi zituen. Unibertsitate ikasketak Zagreben amaitu zituen, pediatrian espezializatuz. Ondoren Kosovora itzuli eta kazetari-lanak egin zituen aldi batez albanierazko Rilindja egunkarian. Handik gutxira, osasungintzara itzuli zen Pristinako Ospitale Orokorreko pediatria sailean lan egiteko.
Kosovo herrialde burujabe gisa aitortu ondoren, Flora Brovina Kosovoko presidentetzarako aurkeztu zen Kosovoko Alderdi Demokratikoaren hautes-zerrendan.
* Datuak: Q5460279
* Multimedia: Flora Brovina / Q5460279
# Flora Duffy

Flora Jane Duffy (Paget, 1987ko irailaren 30a) bermudar triatloilaria da.
Udako lau Joko Olinpikotan parte hartu du 2008 eta 2020 artean, 2020ko Udako Olinpiar Jokoetan banakako proban urrezko domina lortuz, eta zortzigarren postua Rio de Janeiron 2016an. Tokion lortutako garaipena Bermudentzako lehen urrezko domina izan da.
Munduko Triatloi Txapelketan hiru domina irabazi zituen 2016 eta 2020 artean. 2015eko Panamerikar Jokoetan brontzezko domina lortu zuen.

## Kirol lorpenak

Olinpiar Jokoak :
| Urtea | Lekua | Domina | Proba |
| 2020 | Toko Japonia | 01 ! | Banaka |
| Munduko Txapelketa ||||
| Urtea | Lekua | Domina | Proba |
| 2016 | Cozumel Mexiko | 01 ! | Banaka |
| 2017 | Rotterdam Herbehereak | 01 ! | Banaka |
| 2020 | Hanburgo Alemania | 02 ! | Banaka |
| Panamerikar Jokoak ||||
| Urtea | Lekua | Domina | Proba |
| 2015 | Toronto Kanada | 03 ! | Banaka |

## Erreferentziak

* ↑ «Olympedia – Flora Duffy» www.olympedia.org (Noiz kontsultatua: 2021-07-27).
* ↑ (Gaztelaniaz) «Flora Duffy arrasa en triatlón y gana primera medalla de oro olímpica para Bermudas» SinEmbargo MX 2021-07-27 (Noiz kontsultatua: 2021-07-27).
* ↑ (Gaztelaniaz) «Triatlón DUFFY Flora - Juegos Olímpicos de Tokio 2020» .. (Noiz kontsultatua: 2021-08-13).
* ↑ (Ingelesez) Triathlon, World. «Athlete Profile: Flora Duffy» World Triathlon (Noiz kontsultatua: 2021-07-27).

## Kanpo estekak

* Datuak: Q5460287
* Multimedia: Flora Duffy / Q5460287
# Flora (Illinois)

Flora Illinoiseko hiri bat da. Clay konderrian kokatua dago. 2010ean 5.070 biztanle zituen, 12,24 kilometro koadrotan banatuta.

## Ikus, gainera

* Clay konderria

## Kanpo estekak

* Datuak: Q577090
* Multimedia: Flora, Illinois / Q577090
# Flora (Indiana)

Flora Indianako herri bat da. Carroll konderrian kokatua dago. 2010ean 2.036 biztanle zituen, 2,74 kilometro koadrotan banatuta.

## Ikus, gainera

* Carroll konderria

## Kanpo estekak

* Datuak: Q942879
* Multimedia: Flora, Indiana / Q942879
# Flora Azcuénaga

Flora Azcuénaga (1767-1850) filantropo argentinarra izan zen. 1823an, Sociedad de Beneficencia sozietate filantropiko ospetsuaren sortzaileetako bat izan zen.

## Erreferentziak

* Cutolo, Vicente Osvaldo (1968). Nuevo diccionario biográfico argentino (1750-1930). Buenos Aires: Editorial Elche.

## Kanpo estekak

* Datuak: Q5862719
# Fate (aldizkaria)

Fate (euskaraz: «Patua») Ameriketako Estatu Batuetako fenomeno paranormalei buruzko aldizkaria. 1948an Raymond A. Palmerek —Amazing Storiesen argitaratzailea— eta Curtis Fullerek plazaratu zuten.
2009ko uztailean inprimatutako argitalpena bertan behera utzi ondoren, webgune berri bat argitaratu zuen 2010eko urtarrilean, adituek eta ikertzaileek paranormalaren inguruan idatzitako albiste, artikulu eta blogekin.

## Gaiak

Aldizkaria sortzeko garaian mundu mailako erreferente izango zen naturaz gaindiko gaiei buruzkoa hedabide izatea zen. Aldizkari honetan espezialistek plazaratutako oso gai desberdinei buruzko lanak argitaratu dira: mamuak, arkeologia, telepatia, hil ondorengo bizitza, kriptozoologia, medikuntza alternatibo, ametsak, e.a.
Fate publiko orokor bati zuzenduta dagoen arren, eta paranormalari buruzko pasadizo pertsonalak nabarmentzeko joera duen arren, Jerome Clark idazle estatubatuar eta ohiko kolaboratzaileak adierazi zuen aldizkariak ikerketa eta datu ugari zabaldu dituela. Dena dela, eszeptizismoa sustatzen duten zalantzazko adierazpenak ere jaso egin ditu, hala nola Atlantidarekin, Bermudako Hirukiarekin edo Amityvilleko etxe-sorginduarekin lotutako esperientziak.

## Erreferentziak

* ↑ Steiger, Brad (1976). Psychic City: Chicago. Garden City, NY: Doubleday & Company, Inc.
* ↑ Clark, Jerome (2005). «Among the Anomalies». Journal of Scientific Exploration 19 (4).
* ↑ Henry, David. «No room for Atlantis». Fate: 32-38, 1975eko azaroan.
* ↑ Kusche, Larry. «The Bermuda Triangle and other hoaxes». Fate: 48-56, 1975eko urrian.
* ↑ Moran, Rick; Jordan, Peter. «The Amityville Horror hoax». Fate: 43-47, 1978ko maiatzan.

## Kanpo estekak

* (Ingelesez):Fate aldizkariaren webgune ofiziala.
* Datuak: Q3067175
# Fatehpur barrutia

Fatehpur barrutia Indiako barruti bat da, Allahabad dibisioan, Uttar Pradesh estatuan. 2.632.733 biztanle ditu 4.152 kilometro koadrotan.

## Mugakideak

Honako barrutiekin egiten du muga:
Unnao barrutia

## Ikus, gainera

* Uttar Pradesh

## Kanpo estekak

* Datuak: Q1946829
* Multimedia: Fatehpur district / Q1946829
# Fatemeh Rahbar

Fatemeh Rahbar (persieraz: فاطمه رهبر‎; Teheran, 1964 - ib., 2020ko martxoaren 7a) politikari kontserbadore irandar bat izan zen, eta Islamiar Kontsultarako Batzordean jardun zuen.
Ordezkari hautetsi berria koma-egoeran sartu zen 2020ko martxoaren 5ean, COVID-19aren ondorioz, 2019-2020ko pneumonia-koronabirus epidemian. Berrogeita hamasei urterekin hil zen martxoaren 7an, eritasunaren konplikazioak zirela eta.

## Erreferentziak

* ↑ «Fallece por coronavirus la diputada iraní Fatemeh Rahbar» Europa Press (Madrid) 7 de marzo de 2020.
* ↑ Miembros del Parlamento. .
* ↑ Iran: 124 dead from virus including FM’s adviser, could use force to stop travel. 5 de marzo de 2020.
* ↑ Iranian Lawmaker Dies After Contracting Coronavirus As Fatality Toll Hits 145. 7 de marzo de 2020.

## Kanpo estekak

* Datuak: Q5946269
* Multimedia: Fatemeh Rahbar / Q5946269
# Fatboy Slim

Norman Quentin Cook (Quentin Leo Cook jaioa; Bromley, Londres, 1963ko uztailaren 31) Fatboy Slim izen artistikoz ezaguna, ingeles musikari, DJ eta musika ekoizlea da. 1990eko hamarkadan modan zegoen big beat soinuaren aitzindaria, bere lanetan hip hop, breakbeat, rock eta rhythm and blues nahasten ditu.

## Diskografia

* Better Living Through Chemistry (1996)
* You've Come a Long Way, Baby (1998)
* Halfway Between the Gutter and the Stars (2000)
* Palookaville (2004)
* I Think We're Gonna Need a Bigger Boat (2009)
* Here Lies Love (David Byrnerekin batera) (2010)

## Kanpo estekak

* Datuak: Q272619
* Multimedia: Norman Cook / Q272619
# Fatehabad barrutia

Fatehabad barrutia Indiako barruti bat da, Hisar dibisioan, Haryana estatuan. 942.011 biztanle ditu 2.520 kilometro koadrotan.

## Mugakideak

Honako barrutiekin egiten du muga:
Sirsa barrutia

## Ikus, gainera

* Haryana

## Kanpo estekak

* Datuak: Q2301753
* Multimedia: Fatehabad district / Q2301753
# Fatehpur Sikri

Fatehpur Sikri$^1$ UNESCOren gizateriaren ondarea :
| Mota | Kulturala |
| Irizpideak | ii, iii, iv |
| Erreferentzia | 255 |
| Kokalekua | India |
| Eskualdea$^2$ | Asia-Pazifikoa |
| Izen ematea | 1986 (X. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Fatehpur Sikri (hindiz फ़तेहपुर सीकरी, Urduz فتحپور سیکری) Akbar enperadorean Indiako Uttar Pradesh estatuan jasotako jauregi multzoa da, 1986an UNESCOk Gizateriaren Ondare izendatu zuena.

## Etimologia

Fateh hitzak "garaipena" esan nahi du, Pur "hiria da eta Sikri jauregiak eraiki ziren muinoaren izena. Fatehpur Sikri beraz, Sikriko Garaipenaren Hiria izango litzateke.

## Historia

Kondairak dioenez Akbarrek hamarkiak izan zituen baina jaio eta berehala hamarrak hil egin ziren. Sikriko leize batean bizi zen Sheikh Salim Chishti santu sufiari aholkua eskatu zion eta honek beste seme bat izango zuela esan zion. 1569an jaio zen Akbarren semea eta Salim izena ipini zion santuaz gogoratuz. Salimek bizirik iraun zuenez santuaren omenez palazio bat eraiki eta Mogol inperioko hiriburu izendatuko zuela erabaki zuen.
Akbar enperadoreak orduko hiriburua zen Agratik 35 kilometrotara eraiki zuen 1571 eta 1585 artean, bertara bizitzera joatean Inperioaren hiriburu izan zelarik. Baina Sikri muinoan uraren presentzia eskasa zen eta hainbat lapurreta ere izan ziren eta segurtasun ezak berriz ere Agrara itzuli zuen enperadore familia, Fatehpur Siri bertan behera utziz.

## Egitura

Bi eremu bereizten dira jauregien konplexu honetan:

### Eremu zibila

* Diwan-i-Aam: Enperadoreak audientzia publikoak egiten zituen eraikina. Patio zabala dauka aurrean.
* Diwan-i-khas: Enperadoreak audientzia pribatuak egiten zituen jauregia.
* Panch Mahal: Bost solairutako jauregia. Erreginaren eta zerbitzari zituen emakumeen jolaserako eraikia. Badirudi bertatik datorrela "partxis" jokoaren izena.
* Sultan turkiarraren etxea: Hareharria hain ongi landuta dago egurra ematen duela.

### Erlijio eremua

* Jami Masjid meskita: Bereziki aipagarria da 54 metrotako altuera duen Buland Darwaza atea, Akbarrek Gujarat konkistatu izanaren omenez eraikia. Sheikh Salim Chishti santuaren hilobia dago bertan, marmol zuriz egina.

## Kanpo estekak

* Datuak: Q179046
* Multimedia: Fatehpur Sikri / Q179046
# Fate (Texas)

Fate Texasko hiri bat da. Rockwall konderrian kokatua dago. 2010ean 6.357 biztanle zituen, 15,05 kilometro koadrotan banatuta.

## Ikus, gainera

* Rockwall konderria

## Kanpo estekak

* Datuak: Q981518
* Multimedia: Fate, Texas / Q981518
# Federico Franco

Luis Federico Franco Gómez (Asunción, 1962ko uztailaren 24a -) paraguaiar kirurgialari eta politikaria da. 2012ko ekainaren 22tik 2013ra Paraguaiko presidentea izan zen.
Alderdi Erradikal Liberal Benetakoaren kidea da. 2003-2008 bitartean Erdialdeko departamenduko gobernadorea izan zen. 2008ko apirilaren 20ko hauteskundeetara Fernando Lugo buru zuen Aldaketarako Batasun Abertzalearen barnean aurkeztu zen. Hauteskundeetan nagusitu ondoan Lugok presidenteorde izendatu bazuen ere, bien artean desadostasun ugari izan zen.
2012ko ekainaren 22an Paraguaiko Senatuak Fernando Lugo presidente kargutik kendu zuen, bere eginbeharrak ongi egin ez zituela argudiatuta, eta Francok hartu zuen haren lekua. Argentina, Ekuador, Bolivia, Txile, Dominikar Errepublika edota Venezuelak ez zuten presidente berria aitortu eta gertatutakoa estatu kolpetzat jo zuten.

## Erreferentziak

* ↑ Franco, Paraguaiko presidente berria: 'Hemen ez da kolperik izan' Eitb.com
* ↑ ¿Quién es Federico Franco, el nuevo presidente paraguayo? Lanacion.com.ar
* ↑ Federico Franco da Paraguaiko presidente berria, Fernando Lugoren partez Berria.info
* ↑ Francisco PEREGIL: La destitución de Lugo plantea un profundo dilema a Latinoamérica Elpais.com
* Datuak: Q57496
* Multimedia: Federico Franco / Q57496
# Federico Etxebarria Uribe

Federico Etxebarria Uribe (Bilbo, Bizkaia, 1911ko uztailaren 28a - Madril, Espainia, 2004ko irailaren 5a) margolaria izan zen. Juan Etxebarria Zurikaldai margolariaren iloba zen. Harekin ikasi zuen pintura. Hasieran oso lan akademikoak egin zituen, gero inpresionistak, frantses margolarien eragin handiarekin, eta 1960az geroztik pintura abstraktua. Erakusketa ugari egin ditu, bakarrik eta beste artista batzuekin, Euskal Herrian ez ezik, Europako, Ameriketako eta Asiako hiriburu nagusietan ere.
Etxebarria Uriberen obren artean, aipatzekoak dira: Teresita, La niña del chaleco, Plaza de la Bastilla, Naturaleza muerta eta abar.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12257794